PLUS วิ่งแรง 4% ลุ้น Q3 โตต่อ หลังออเดอร์เพิ่ม จับตาปีนี้รายได้ 1.5 พันลบ.
PLUS วิ่งแรง 4% ราคาแตะ 7.50 บ. ลุ้นผลงานไตรมาส 3/65 โตต่อ รับออเดอร์เพิ่ม หลังโควิด-19 คลี่คลาย จับตาปีนี้รายได้ 1.5 พันลบ. โต 50%
PLUS วิ่งแรง 4% ราคาแตะ 7.50 บ. ลุ้นผลงานไตรมาส 3/65 โตต่อ รับออเดอร์เพิ่ม หลังโควิด-19 คลี่คลาย จับตาปีนี้รายได้ 1.5 พันลบ.
23 ส.ค. 2565

ผู้สื่อข่าวรายงานว่า วันนี้ (23 ส.ค.65) ราคาหุ้น บริษัท โรแยล พลัส จำกัด (มหาชน) หรือ PLUS ล่าสุด ณ เวลา 11:47 น. อยู่ที่ระดับ 7.50 บาท บวก 0.30 บาท หรือ 4.17% สูงสุดที่ระดับ 7.55 บาท ต่ำสุดที่ระดับ 7.15 บาท ด้วยมูลค่าการซื้อขาย 64.17ล้านบาท

โดยนายพลแสง แซ่เบ๊ กรรมการผู้อำนวยการ บริษัท โรแยล พลัส จำกัด (มหาชน) หรือ PLUS เปิดเผยว่า แนวโน้มผลประกอบการในไตรมาส 3/2565 คาดเติบโตต่อเนื่องจากไตรมาส 2/2565 ที่ผ่านมา สนับสนุนผลประกอบการในช่วงครึ่งปีหลังเติบโตต่อเนื่องจากครึ่งปีแรกที่ผ่านมา หลังสถานการณ์โควิดคลี่คลายทำให้คำสั่งซื้อเร่งตัวขึ้น
สำหรับภาพรวมธุรกิจปี 2565 บริษัทตั้งเป้ารายได้ไว้ที่ 1,500 ล้านบาท เติบโต 50% จากปีก่อน เชื่อว่าจะทำได้ตามแผน เนื่องจากสัญญาณการฟื้นตัวที่ดีหลังสถานการณ์การแพร่ระบาดของเชื้อไวรัสโควิด-19 ผ่อนคลาย ภาพรวมการบริโภคในประเทศ และการส่งออกคึกคัก ส่งผลให้มีคำสั่งซื้อกลับเข้ามารับความต้องการผู้บริโภคเริ่มกลับเข้าสู่ภาวะปกติ ซึ่งบริษัทมีแผนขยายธุรกิจไปยังต่างประเทศในกลุ่ม CLMV และลงทุนในระบบเทคโนโลยีและเครื่องจักรเพิ่มเติม เพื่อขยายตลาดใหม่สอดรับเทรนด์อุตสาหกรรมอาหารและเครื่องดื่มที่จะเติบโตในอนาคต